|  |
| --- |
| **DOKUMENT ZA INTERNETSKO SAVJETOVANJE O NACRTU OPĆEG AKTA** |
| **PRIJEDLOG ODLUKE O IZVRŠENJU PRORAČUNA MEĐIMURSKE ŽUPANIJE ZA 2025. GODINU** |
| **MEĐIMURSKA ŽUPANIJA**Upravni odjel za proračun i javnu nabavu |
| **Početak savjetovanja:****29.11.2024.** | **Završetak savjetovanja:****04.12.2024.** |

**RAZLOG DONOŠENJA**

|  |
| --- |
| Zakonom o proračunu (NN br. 144/21)  propisano je da sve jedinice lokalne i regionalne samouprave donose Proračun za razdoblje 1.1. do 31.12. sljedeće godine. Zakon o pravu na pristup informacijama (NN br. 25/13, 85/15, 69/22) kaže da su tijela javne vlasti dužna objaviti na internetskoj stranici nacrt zakona i drugog propisa o kojem se provodi javno savjetovanje sa zainteresiranom javnosti, u pravilu u trajanju od 30 dana. Javno savjetovanje za prijedloga Odluke o izvršenju Proračuna Međimurske županije za 2025. godinu bit će kraće od Zakonom preporučenih 30 dana. Razlog kraćeg razdoblja javnog savjetovanja proizlazi zbog specifičnosti proračuna kao financijsko-planskog dokumenta jedinice lokalne i područne (regionalne) samouprave, posebno u dijelu njegova važenja i zbog kašnjenja Uputa Ministarstva financija za izradu proračuna jedinicama lokalne i područne (regionalne) samouprave koje čine osnovu za pripremu i predlaganje proračuna.Svrha savjetovanja je prikupljanje informacija o interesima, stavovima i prijedlozima zainteresirane javnosti. Predstavnicima zainteresirane javnosti (ustanovama, institucijama, udrugama, JLS-ovima, odnosno zainteresiranim  fizičkim osobama) savjetovanje predstavlja priliku da svojim znanjem, iskustvom i stručnošću utječu na predloženi akt ili drugi dokument u ime skupina i interesa koje zastupaju. Međimurska županija provodi praksu savjetovanja sa zainteresiranom javnošću pri donošenju općih akata i drugih dokumenata putem internetske stranice, objavom nacrta općeg akta odnosno drugog dokumenta te pozivom javnosti da dostavi svoje prijedloge i mišljenja.Savjetovanje sa zainteresiranom javnošću trajat će od 29. studenoga do 4. prosinca 2024. godine, u kojem roku svi prijedlozi i primjedbe moraju biti dostavljeni na Obrascu za sudjelovanje u savjetovanju, koji se nalazi u privitku i čini sastavni dio ove objave.Obrazac za sudjelovanje mora biti popunjen sa svim traženim podacima te dostavljen najkasnije 04. prosinca 2024. godine.Po završetku savjetovanja svi će pristigli prijedlozi i primjedbe biti razmotreni te će biti sastavljen Izvještaj o usvojenim i odbijenim prijedlozima koji će biti objavljen na web stranici Međimurske županije. |

Pozivamo predstavnike zainteresirane javnosti da najkasnije do **04.12.2024.** **godine** dostave svoje komentare na **Prijedlog Odluke o izvršenju Proračuna Međimurske županije za 2025. godinu** putem OBRASCA za savjetovanje na e-mail: **skupstina@medjimurska-zupanija.hr**

Po završetku savjetovanja, svi pristigli doprinosi biti će javno dostupni na internetskoj stranici Međimurske županije.

Ukoliko ne želite da Vaš doprinos bude javno objavljen, molimo Vas da to **jasno istaknete** pri dostavi obrasca.

Zahvaljujemo na doprinosu.

Čakovec, 15.11.2024.